Gandia se suma al Dia Mundial contra el Càncer
02 febrer 2024

## Gandia se suma al Dia Mundial contra el Càncer02 febrer 2024Última actualització: 02 febrer 2024

![](../gestion/img/e6d388027093c36e7ae6b5a886564972fc3f4db6e31b7759a074ec704bced223.jpg)  
  

La **plaça Major de Gandia ha acollit hui a les 12 hores, 2 de febrer**, la lectura d'un **manifest amb motiu del Dia Mundial contra el Càncer que serà aquest diumenge 4 de febre**r.  
Aquesta vegada, l'encarregada de fer el discurs ha estat la **voluntària de l'Associació Espanyola Contra el Càncer de Gandia (AECC), Marta Miñana**.  
  
Entre altres coses, ha recordat que la previsió és que el 2030 _"21,6 milions de persones de tot el món siguen diagnosticades d'algun tipus de càncer"_. En el cas d'Espanya, i segons l'Observatori del Càncer de l'AECC, _"es creu que hi haurà 330.000 casos nous, fet que suposa un diagnòstic cada 1,8 minuts"_.  
  
Després d'explicar que aquests casos no fan més que augmentar, ha destacat la importància de _"posar el focus en les necessitats no cobertes, tant dels pacients com dels supervivents de la malaltia"_ i ha assenyalat que, **aquest any, l'AECC ha decidit reivindicar l'impacte laboral que comporta la malaltia**.  
  
Així doncs, ha destacat la necessitat d'ajudar els qui tenen dificultats a l'hora de reprendre les rutines, reincorporar-se a la feina, o bregar amb les seqüeles d'aquest mal.  
  
Finalment, ha fet una crida a tots els actors socials perquè s'unisquen a la iniciativa **'Tots contra el Càncer'** un projecte declarat **Esdeveniment d'Excepcional Interés Públic** pel Govern d'Espanya, la finalitat del qual és millorar el dia a dia de les persones amb càncer i fer que la taxa de supervivència supere el 70% l'any 2030.  
  
A l'acte, hi han acudit l'**alcalde de la ciutat, José Manuel Prieto**; la **presidenta de l'associació, Evelyne Cieslak**; i la **regidora de Sanitat i Polítiques Saludables, Liduvina Gil**, juntament amb altres membres de l'entitat i la corporació municipal.  
  
Després de la lectura, representants de l'AECC i l'Ajuntament han penjat una pancarta al balcó per visibilitzar aquesta data.